ریطہ بنت سفاح

ریطہ بنت عبد اللہ سفاح (پیدائش 751ء، وفات غالباً 780ء کی دہائی میں) ایک عباسی شہزادی تھیں۔ وہ خلافتِ عباسیہ کے بانی ابو عباس عبد اللہ سفاح کی بیٹی اور تیسرے عباسی خلیفہ محمد المہدی کی پہلی زوجہ تھیں۔
 سوانحِ حیات 
ریطہ بنت عبد اللہ بن محمد بن علی بن عبد اللہ بن عباس بن عبد المطلب ہاشمیہ قرشیہ تھیں۔ ان کی والدہ امِّ سلمہ بنت یعقوب مخزومیہ قرشیہ تھیں۔ ان کے والد ابو عباس سفاح پہلے عباسی خلیفہ تھے، جنھوں نے 750ء سے 754ء تک تقریباً چار برس حکومت کی۔

ریطہ کی پیدائش 751ء یا 753ء میں اپنے والد کے دورِ خلافت میں ہوئی۔ ان کی والدہ کے پہلے شوہر، اموی شہزادے مسلمہ بن ہشام بن عبد الملک سے ایک بڑا بیٹا سعید بن مسلمہ تھا، جو اس اعتبار سے ریطہ کے ماں شریک بھائی تھے۔ سعید، اموی خلیفہ ہشام بن عبد الملک کے نواسے تھے اور اوائل عباسی دور میں تاریخی روایات کے زبانی ناقل کے طور پر معروف ہوئے۔

754ء میں جب ریطہ ابھی کم عمر تھیں تو ان کے والد کا انتقال ہو گیا۔ اس کے بعد ان کے چچا ابو جعفر المنصور جو سفاح کے حقیقی بھائی تھے نے نو قائم شدہ عباسی خلافت کی باگ ڈور سنبھالی اور تقریباً اکیس برس (754ء–775ء) تک اقتدار میں رہے۔
761ء میں، خراسان سے واپسی پر، عباسی شہزادے محمد المہدی نے ریطہ سے نکاح کیا اور وہ ان کی پہلی زوجہ بنیں۔ اس شادی سے ان کے دو بیٹے ہوئے: عبید اللہ اور علی۔Sanders, P. (1990). The Meadows of Gold: The Abbasids by MAS‘UDI. Translated and edited by Lunde Paul and Stone Caroline, Kegan Paul International, London and New York, 1989 . Middle East Studies Association Bulletin, 24(1), 50–51. doi:10.1017/S0026318400022549

ریطہ، مہدی کی بااثر زوجہ رہیں، یہاں تک کہ مہدی نے خیزران بنت عطا سے نکاح کیا۔ خیزران عرب تھیں اور اصل میں یمن سے تعلق رکھتی تھیں، مگر حجاز میں پیدا ہوئیں۔ خیزران نے مہدی کو اپنی آزادی اور نکاح پر آمادہ کیا، جس کے بعد رفتہ رفتہ ریطہ اپنے سابقہ امتیازات سے محروم ہو گئیں۔ خیزران نے مہدی کو یہ بھی قائل کیا کہ ان کے بعد خلافت انھی کے بیٹوں موسیٰ ہادی اور ہارون الرشید کو منتقل ہو، یوں اس کے بعد خیزران ہی خلافت میں سب سے زیادہ اثر و نفوذ رکھنے والی زوجہ بن گئیں۔ ; .
 خاندان 
رَیطہ کا تعلق اور قرابت عباسی خاندان سے تھا اور وہ متعدد عباسی خلفاء، امرا اور شہزادیوں کی ہم عصر تھیں۔
 شمار خاندان کا فرد رشتہ 1 السفاح والد 2 المنصور چچا اور شوہر کے والد 3 المہدی شوہر 4 الہادی شوہر کا بیٹا 5 ہارون الرشید شوہر کا بیٹا 6 عبید اللہ بن مہدی بڑا بیٹا 7 علی بن المہدی  دوسرا بیٹا 8 عباسہ بنت مہدی شوہر کی بیٹی 9 علیہ بنت المہدی شوہر کی بیٹی 10 ابراہیم بن مہدی شوہر کا بیٹا 11 منصور بن المہدی  شوہر کا بیٹا 12 عبد اللہ بن المہدی  شوہر کا بیٹا 13 عیسیٰ بن المہدی  شوہر کا بیٹا 14 بنوقہ بنت المہدی  شوہر کی بیٹی 15 زبیدہ بنت جعفر بھانجی 16 سعید بن مسلمہ ماں شریک بھائی

 حوالہ جات 

 کتابیات 



 Sanders, P. (1990). The Meadows of Gold: The Abbasids by MAS‘UDI. Translated and edited by Lunde Paul and Stone Caroline, Kegan Paul International, London and New York, 1989 ISBN 0 7103 0246 0. Middle East Studies Association Bulletin, 24(1), 50–51. doi:10.1017/S0026318400022549



زمرہ:753ء کی پیدائشیں
زمرہ:751ء کی پیدائشیں
زمرہ:780ء کی دہائی کی وفیات
زمرہ:عباسی خلفا کی بیٹیاں
زمرہ:عباسی خلفاء کی بیویاں
زمرہ:آٹھویں صدی کی عباسی شخصیات
زمرہ:عرب شہزادیاں
زمرہ:آٹھویں صدی کی عرب شخصیات
زمرہ:ویکی ڈیٹا والے صفحات